12 हजार से ज्यादा निशक्त, पंजीयन 512 का ही
शासन की ओर से सभी विभागों को बैकलॉग के पदों पर भर्ती का आदेश दिया है, लेकिन सरकारी विभागों को नौकरी देने के लिए नि:शक्त नहीं मिल रहे हैं। जिले में विकलांगों की संख्या 12 हजार से अधिक है, लेकिन रोजगार कार्यालय में केवल 512 का पंजीयन हुआ है।
जिले के अधिकांश नि:शक्तों को असाक्षर माना जा रहा है। समाज कल्याण विभाग की ओर से कराए गए सर्वे के मुताबिक जिले में 12 हजार 620 नि:शक्त है। इसमें से अब तक केवल 512 लोगों ने ही रोजगार कार्यालय में पंजीयन कराया है। इसमें 154 जहां महिला है। वहीं 358 पुरुष वर्ग से है। पंजीकृत सभी अस्थिबाधित है। राज्य शासन नि:शक्तों के उत्थान के लिए कई तरह के कार्यक्रम चला रहा है। इसके अलावा सभी सरकारी विभागों को नि:शक्तों के बैकलाग पदों पर भर्ती करने का आदेश दिया है। इसके तहत भर्ती के लिए आवेदन भी मंगाया गया है, लेकिन पंजीकृत नहीं होने के कारण जमा ही नहीं हो पा रहा है।
हालात यह है कि नौकरी देने के लिए विभाग के अधिकारी तैयार है, लेकिन आवेदक नहीं मिल रहे हैं। रोजगार दफ्तर के अधिकारियों का कहना है कि समाज कल्याण के सर्वे में जाे आंकड़े आए हैं, उसमें बच्चे और असाक्षर हो सकते है। विभाग 18 साल उम्र के बाद ही पंजीयन करता है। हालांकि अन्य सरकारी सुविधाएं इन्हें दी जा रही है।
491 पंचायतों में 12620 निशक्त चिह्नांकित
हर ब्लॉक में सर्वे किया गया था इसमें महासमुंद ब्लॉक के 96 पंचायत, बागबाहरा 95, पिथौरा 108, बसना 93 अौर सरार्ईपाली के 99 ग्राम पंचायत शामिल है। 491 पंचायतों में 12620 निःशक्तजन चिह्नांकित किए गए थे। इनमें से कौन साक्षर और कौन असाक्षर है इसकी जानकारी विभाग के पास नहीं है। इसके कारण पंजीयन क्यों नहीं हो पा रहा है इसके कारणों का भी पता नहीं चल पा रहा है।
सरकारी नौकरी के लिए पंजीयन जरूरी है
रोजगार कार्यालय में अब तक 512 नि:शक्तों का पंजीयन हुआ है। जिले में इनकी संख्या इतनी है तो पंजीयन होना चाहिए। पंजीयन नहीं होने से सरकारी नौकरी के लिए पात्रता नहीं मिलती है। सरकारी नौकरी के लिए प्रदेश के किसी भी पंजीयन कार्यालय में रजिस्ट्रेशन होना जरुरी है। आरके कोर्राम, प्रभारी रोजगार अधिकारी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva